টুইটারে বেগম কুলসুমের মৃত্যুর খবর নিশ্চিত করেছেন শরিফের ভাই ও পাকিস্তান মুসলিম লিগ-নওয়াজের সভাপতি শেহবাজ শরিফ। তিনি লেখেন, ‘আমার বৌদি এবং নওয়াজ শরিফ সাহেবের স্ত্রী আর আমাদের মধ্যে নেই। আল্লাহ ওঁর আত্মাকে শান্তি দিন।’পাকিস্তানের জিও টিভি জানিয়েছে, সোমবার রাতেই বেগম কুলসুমের শারীরিক অবস্থার অবনতি ঘটে।তারপর তাঁকে ভেন্টিলেশনে রাখা হয়। তবে শেষরক্ষা হয়নি।নওয়াজ শরিফ ও তাঁর মেয়ে-জামাইকে বেগম কুলসুমের মৃত্যুর খবর দেওয়া হয়েছে। তাঁর দেহ দেশে ফিরিয়ে আনার তোরজোর করছে শরিফ পরিবার। পাকিস্তানেই তাঁকে সমাধিস্থ করা হবে বলে সংবাদমাধ্যমকে জানানো হয়েছে।